Държавен вестник, бр. 95, 2006 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  95
(5) Когато през съответния месец са напра-
вени само частични плащания за този или за
друг месец, работодателят внася данъка по ал. 3,
определен върху брутния размер на сумата от
частичните плащания.
(6) Внесеният от работодателя данък по ал. 5
не се удържа от частичното плащане, а се при-
спада от удържания данък по ал. 4.
(7) Алинея 5 не се прилага за частични пла-
щания за съответния месец, когато пълният
размер на начислените от работодателя доходи
от трудово правоотношение за този месец е
изплатен до края на следващия месец.
(8) Данъкът по ал. 1—7 се внася в сроковете
и по реда на чл. 65 и 66.
Авансов данък за доходи от стопанска
дейност
Чл. 43. (1) Лице, придобило доход от стопан-
ска дейност по чл. 29, дължи авансово данък,
когато облагаемият доход на лицето от всички
източници на доходи по смисъла на чл. 12, на-
мален с внесените през годината задължител-
ни осигурителни вноски, превиши размера на
необлагаемата годишна данъчна основа.
(2) Данъкът по ал. 1 е в размер 15 на сто от
придобития облагаем доход по чл. 29 и се оп-
ределя от:
1. предприятията и самоосигуряващите се
лица по смисъла на Кодекса за социално осигу-
ряване, платци на доходи от стопанска дейност;
2. придобилите доходите лица—в останали-
те случаи.
(3) В случаите по ал. 2, т. 1 данъкът се удър-
жа от платеца при изплащането на дохода.
(4) Данъкът по ал. 2 се внася в сроковете и
по реда на чл. 65—68.
(5) Лицата, извършващи стопанска дейност
като търговци по смисъла на Търговския за-
кон, включително едноличните търговци, пра-
вят авансови вноски при данъчна ставка 15 на
сто при условията и по реда на Закона за корпо-
ративното подоходно облагане.
Авансов данък за доходи от наем или от друго
възмездно предоставяне за ползване на права
или имущество
Чл. 44. (1) Лице, придобило доход от наем
или от друго възмездно предоставяне за полз-
ване на права или имущество, дължи авансово
данък, когато облагаемият доход на лицето от
всички източници на доходи, намален с внесе-
ните през годината задължителни осигурител-
ни вноски, превиши размера на необлагаемата
годишна данъчна основа.
(2) Данъкът по ал. 1 е в размер 15 на сто
върху придобития облагаем доход по чл. 31.
(3) Данъкът по ал. 2 се внася в сроковете и
по реда на чл. 67 и 68.
Удостоверяване на удържан данък
Чл. 45. (1) При поискване от лицето работо-
дателят издава не по-късно от 31 януари на след-
ващата година служебна бележка по образец за
придобития през годината облагаем доход и за
удържания през годината данък.
(2) В служебната бележка по ал. 1 се включ-
ва и данъкът, удържан или възстановен на ра-
ботника/служителя при определяне на годиш-
ния размер на данъка от работодател по чл. 49,
когато удържането/възстановяването е извър-
шено до 31 януари на следващата година.
(3) Когато са налице обстоятелствата по
чл. 5, ал. 10 от Кодекса за социално осигурява-
не, служебната бележка по ал. 1 се издава от
съответното териториално поделение на На-
ционалния осигурителен институт, където са
предадени разплащателните ведомости и при-
ложенията към тях.
(4) Предприятието или самоосигуряващото
се лице, платец на доходи от стопанска дейност,
издава за изплатените доходи и удържания да-
нък по реда на чл. 43 сметка за изплатени суми
и служебна бележка по образци, които предос-
тавя на лицето, придобило дохода.
Г л а в а  д е в е т а
РАЗМЕР НА ОКОНЧАТЕЛНИЯ ДАНЪК
ПО ГЛАВА ШЕСТА
Размер на окончателния данък по глава
шеста
Чл. 46. (1) Данъкът по чл. 37 и чл. 38, ал. 5 е
в размер 10 на сто, данъкът по чл. 38, ал. 1 е в
размер 7 на сто, данъкът по чл. 38, ал. 8 и 10 е в
размер 15 на сто.
(2) В случаите на получаване на суми след
изтичане на срока на договора за застраховка
“Живот”, който е 15 или повече години, данъ-
кът по чл. 38, ал. 8 е в размер 7 на сто.
(3) Данъкът по ал. 1 и 2 се удържа и внася в
сроковете и по реда на чл. 65—68.
Приложими окончателни данъци за
едноличните търговци
Чл. 47. Лицата, извършващи стопанска дей-
ност като търговци по смисъла на Търгов-
ския закон, включително едноличните тър-
говци, прилагат разпоредбите за облагане на
разходите и за данъците, удържани при из-
точника, на Закона за корпоративното по-
доходно облагане.
Г л а в а  д е с е т а
ГОДИШНО ОБЛАГАНЕ
Годишна данъчна таблица
Чл. 48. (1) Размерът на данъка върху обща-
та годишна данъчна основа се определя съглас-
но следната таблица:
Обща годишна
Данък
данъчна основа
до 2400 лв.
необлагаеми
от 2400 до 3000 лв.
20 на сто за горницата над
2400 лв.
от 3000 до 7200 лв.
120 лв. плюс 22 на сто за гор-
ницата над 3000 лв.
над 7200 лв.
1044 лв. плюс 24 на сто за гор-
ницата над 7200 лв.